Na temelju točke IV. Odluke o osnivanju i imenovanju Povjerenstva za dodjelu stanova na privremeno korištenje stanova osoba pogođenih potresom, KLASA: 080-09/21-01/77, URBROJ: 2176/01-02-21-1 od 04. studenog 2021. godine i Odluke o izmjeni Odluke KLASA: 080-09/21-01/77, URBROJ: 2176-02-23-129 od 16. veljače 2023., Povjerenstvo za dodjelu na privremeno korištenje stanova osoba pogođenih potresom objavljuje

**J A V N I P O Z I V**

za dodjelu stambenih jedinica (kuća u nizu) na privremeno korištenje

**I Predmet Javnog poziva su stambene jedinice (kuće u nizu) koje se daju na privremeno korištenje na sljedećoj lokaciji:**

**Županijsko naselje Banovi Dvori Glina**

**Lokacija - Vukovarska ulica:**

 - **Stambene jedinice (kuće u nizu) od 45,00 m2** koje se sastoje od kuhinje s dnevnim

 boravkom, dvije spavaće sobe, kupaonice i terase

* **Stambene jedinice (kuće u nizu) od 35,00 m2** koje se sastoje od kuhinje s dnevnim boravkom, jedne spavaće sobe, kupaonice i terase

**II Uvjeti za ostvarivanje prava za privremeno stambeno zbrinjavanje**

Pravo na podnošenje zahtjeva za dodjelu stambene jedinice na privremeno korištenje imaju osobe koje ispunjavaju sljedeće uvjete:

1. državljani Republike Hrvatske koji imaju prebivalište na području Sisačko-moslavačke županije ako je vlasnik stana/kuće koja je mišljenjem ovlaštenih stručnjaka za brzu procjenu oštećenja stana/kuće utvrđena neuporabljivom ili privremeno neuporabljivom za stanovanje odnosno koje idu u konstrukcijsku obnovu
2. koji nemaju u vlasništvu drugu useljivu kuću/stan na području Sisačko-moslavačke županije

**III Način privremenog stambenog zbrinjavanja**

Privremeno stambeno zbrinjavanje osoba koje ispunjavaju uvjete iz točke II Javnog poziva provest će se dodjelom stambene jedinice na privremeno korištenje bez naknade na temelju mjerila iz točke IV Javnog poziva po provedenom Javnom pozivu.

Prava i obveze vezano uz privremeno korištenje stambene jedinice utvrdit će se ugovorom o privremenom korištenju. Režijski troškovi korisnicima, koji na to imaju pravo, će se sufinancirati iz državnog proračuna Republike Hrvatske u iznosu od 100 eura do najviše 160,00 eura mjesečno, ovisno o broju članova kućanstva , a razliku između sufinanciranog iznosa i stvarnih režijskih troškova snosit će korisnik. Ostali korisnici plaćati će režijske troškove po osnovi korištenja stambene jedinice (električna energija, voda, grijanje i odvoz smeća) dok će pričuvu, komunalnu i vodnu naknadu plaćati Sisačko-moslavačka županija.

**IV Mjerila za utvrđivanje za dodjelu stambenih jedinica na privremeno korištenje**

1. stambeno zbrinuti u mobilnim stambenim jedinicama u kontejnerskim naseljima, u pojedinačnim mobilnim stambenim jedinicama (na zemljištu uz oštećenu kuću ili višestambenu zgradu) ili su smješteni u drugom obliku organiziranog smještaja, a vlasnici su stana ili kuće koje se obnavlja
2. vlasnici stanova u stambenim zgradama koje se obnavljaju na temelju Zakona o obnovi zgrada oštećenih potresom na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije („Narodne novine“, broj 21/23), a za vrijeme obnove nisu podobni za stanovanje
3. osobe kojima je stan/kuća u njihovom vlasništvu u postupku obnove, a privremeno su uzeli u najam stan ili kuću.

**Dokumentacija kojom se dokazuje ispunjavanje uvjeta i mjerila za privremeno stambeno zbrinjavanje**

Uz Zahtjev za dodjelu stambene jedinice na privremeno korištenje podnositelj mora priložiti sljedeće isprave:

1. preslika osobne iskaznice za podnositelja zahtjeva i sve članove kućanstva
2. izvadak iz zemljišne knjige ili druga isprava kojom se dokazuje da je vlasnik kuće/stana u vrijeme potresa 28. i 29. prosinca 2020. godine,
3. Izjavu pod materijalnom i kaznenom odgovornošću ovjerenu kod javnog bilježnika ili javnopravnog tijela pred kojim se vodi postupak da vlasnik stana/kuće, njegov bračni drug, izvanbračni drug, životni partner odnosno neformalni partner na području Sisačko-moslavačke županije nije vlasnik drugog useljivog stana ili obiteljske kuće,
4. preslika dokumenta o dodjeli/davanju/darovanju mobilne stambene jedinice za stanovanje, potvrda pravne osobe o smještaju (hotela, hostela i slično),
5. preslika dokumenta o obnovi nekretnine u vlasništvu podnositelja zahtjeva ili člana kućanstva
6. preslika potvrde o provedenom brzom pregledu od strane statičara odnosno Potvrda da je kuća/stan utvrđena neuporabljivom ili privremeno neuporabljivom za stanovanje,
7. Ugovor o najmu sklopljen s fizičkom ili pravnom osobom.

Povjerenstvo zadržava pravo zatražiti dodatnu dokumentaciju.

**Rok za podnošenje zahtjeva i način podnošenja zahtjeva**

Rok za podnošenje zahtjeva je od 2. studenog 2023. od 7,30 sati do 15. studenog 2023. godine do 15,30 sati bez obzira na način dostave.

Zahtjev s priloženim ispravama kojima podnositelj zahtjeva dokazuje da ispunjava uvjete za dodjelu stana na privremeno korištenje podnosi se Povjerenstvu za dodjelu na privremeno korištenje stanova osobama pogođenih potresom, a predaje se putem pošte ili osobno u pisarnicu Sisačko-moslavačke županije, Ante Starčevića 29, 44 000 Sisak i u Glini na adresi Trg bana J. Jelačića 2, 44 400 Glina tijekom utvrđenog roka i to od 2. studenog 2023. godine od 7,30 sati do 15. studenog 2023. godine do 15,30 sati.

Povjerenstvo za dodjelu na privremeno korištenje stanova osoba pogođenih potresom ima pravo produžiti rok za podnošenje zahtjeva.

Podnositelji zahtjeva na Javni poziv za dodjelu stambenih jedinica na privremeno korištenje mogu dobiti informacije vezano uz Javni poziv na brojeve telefona : 500-181 i 500-034.

Zahtjev se predaje na obrascu - Zahtjev za dodjelu stambene jedinice na privremeno korištenje koji se može preuzeti na web stranici Sisačko-moslavačke županije, te na adresi A. Starčevića 29, Sisak i Trg bana J. Jelačića 2, Glina.

Obrazac Izjave navedene pod točkom 2. ovog Javnog poziva može se preuzeti na web stranici Sisačko-moslavačke županije, te na adresi A. Starčevića 29, Sisak i Trg bana J. Jelačića 2, Glina.

KLASA : 372-01/23-01/15

URBROJ: 2176-02-23-3

Sisak, 26. listopada 2023.